Dette er planeten vår, jorden.
Det er planeten jeg bokstavelig talt er på akkurat nå.
Om ikke du ser på dette under en flyreise eller mens du faller ned fra en bygning,
er du sannsynligvis det samme.
Dette er den utrolige historien om hvordan menneskeheten forandret verdenen vår
fra å bestå av mye meningsløs natur som dette,
til full av moderne ting som dette.
Og det gjorde den med ingenting annet enn hendene
og fantasien, samt verktøy, elektrisitet og Internett.
Det er en reise som vil bringe meg til alle verdenshjørner
som penger og pandemiens reise-restriksjoner tillater.
Jeg skal se nærmere på noen av vår arts mest utrolige bragder.
LØVENES KONGE
Og jeg skal stille spørsmål…
Hvem er du?
…til ledende akademikere, smartinger og ekspertister,
som skal hjelpe meg å avdekke hemmeligheten bak vår sivilisasjon.
Hvorfor sies det at måten pyramidene ble bygget på, er et mysterium,
når det bare er store mursteiner i en trekant?
Dette er ikke bare historien om planeten vi bor på.
Det er historien om verdenen vi bor på. Eller begge deler.
Så bli med meg, Philomena Cunk,
for en betydningsfull titt på verdenen vi har bygget sammen.
Dette er Cunk on Earth.
I milliarder av år var det ingen sivilisasjon på jorden,
bare dyr, planter og gasser som vandret rundt og minglet.
Det må ha vært vakkert, men også kjedelig.
Frem til det kom en skapning som skulle endre alt det: mennesket.
Var urmennesket som oss? Besto det av samme kjøtt som oss?
Var det… Hadde det et merkenavn som storfe eller svin?
Så vidt vi vet, besto de av det samme som oss.
Vi har selvsagt bare funnet bein, og de er helt like våre.
Vi kan bare anta at beina var omgitt av kjøtt som lignet på vårt,
men jeg vet ikke om det hadde noe spesifikt merkenavn.
-Så det ville bare blitt kalt kjøtt? -Ja, jeg tror det.
Det vil være vanskelig å komme på et merkenavn for menneskekjøtt, hva?
Folkefe?
Vi antar at urmennesker var dumme fordi de hadde store øyenbryn og sa "ugg".
Men faktisk var de banebrytende oppfinnelsesgjørere.
De var de første som brukte verktøy,
noe de fleste menn nå for tiden har glemt hvordan man gjør.
Derfor må de få hjelp av ekte menn.
Hvordan lagde urmennesker verktøy mens de gikk på alle fire?
Vel, vi tror ikke de gikk på alle fire særlig lenge.
Vi er sikker på at de gikk oppreist i hvert fall de siste to millioner årene.
Lagde de verktøyene med forbeina eller bakbeina?
Mennesker har nok aldri vært dyktige til å lage ting med føttene,
så de må ha brukt forbeina til å lage verktøy.
Akkurat. Så man kan si at de brukte toppbeina sine.
Ja, de ville garantert ha brukt "toppbeina" sine til å lage verktøy,
eller armer og hender, som vi kaller dem i dag.
En ting de ikke oppfant, var ild,
som lot dem se om natten og holdt dem varme,
noe som tragisk nok forlenget deres allerede kjedelige liv.
Men de måtte finne på noe å gjøre under de lange, kjedelige kveldene,
og det var å lage kunst.
Jeg går inn i en hule, ikke ved et uhell eller fordi jeg er en ulv,
men fordi produsentene har bedt meg gå inn hit for å se på hulekunst.
Slike hulemalerier er et av de første eksemplene på sivilisasjon på jorden.
Slapp av, den blir bedre.
Tidlige hulekunstnere begynte å male med det de hadde for hånden,
som hendene sine.
Så begynte de å lage historier.
Først bare kjedelige historier om kyr som sto stille.
Men de begynte raskt å lage livlige kampscener som dette:
Mennesker mot kyr i 2D.
For huleboere var dette like spennende som Fast & Furious 7 er for oss.
Har noen av hulemaleriene blitt filmatisert?
Ingen fikk vel tak i rettighetene.
Filmproduksjon kom selvsagt mye senere enn slutten på hulemaleriene.
Ingen har altså sett en vegg og sagt: "Herregud, for en fantastisk historie.
Vi må få Steven Spielberg til å filmatisere den."
Det ville være vanskelig å lage en halvannen times film
basert på kun ett hulemaleri.
Noen tror disse voldelige bildene ble malt som en religiøs handling
som skulle bringe lykke i kommende slag.
Vi vet ikke hvorfor menneskeheten var i krig med kyrne,
og det får vi heller aldri vite.
Faktisk finner vi nok ikke engang ut navnet på kunstneren eller disse kyrne,
for hvem enn som malte dette, er nesten garantert død nå.
Å jakte på dyr hver dag var jævlig slitsomt,
helt til noen kom på ideen om å også spise planter,
som var lettere å fange siden de ikke kunne rømme.
Denne latskapen førte til skapelsen av jordbruk,
et enorm skritt fremover, som nå var mye farligere
fordi man kunne tråkke på noen av jordbruksredskapene som lå strødd rundt.
Urbøndene dyrket hvete og lærte å bake brød.
De dyrket også bygg, erter og linser,
så de kunne ha laget en akseptabel veganburger å legge inni brødet.
Heldigvis trengte de ikke det.
For de oppfant også gjerdet,
en høyteknologisk tremaskin som holder dyr på plass.
Mennesker slavebandt raskt sauer, kyllinger, geiter
og sine erkefiender: kyr.
Gårder ble som dyrehager, men i en dyrehage kan man selvsagt ikke
velge seg ut et dyr man liker, drepe det og spise det.
Om ikke dyrehagen sliter økonomisk, da,
og eieren har mistet alt håp.
Dyr som mennesker ikke kunne spise eller ri,
gjorde de til kjæledyr hvis de var pene nok.
Urmennesket temmet hunder for å ha selskap.
Og katter av hvilken enn grunn vi har katter til.
Dette var første gang i historien at livet kunne beskrives som koselig.
Folk bodde i ordentlige hus, som snart vokste og ble til byer.
Det er vanskelig å tro at jeg går rundt i ruinene til tidenes første by,
for det gjør jeg ikke. Den ligger i Irak, som er langt unna og dritfarlig.
Men ruinene ser omtrent ut som disse,
så dere ville ikke ha visst det om det ikke hadde glippet ut av meg.
I dag er det bare en stygg haug med stein og støv.
Men hvis man bruker en moderne PC til å simulere hvordan den pleide å se ut,
er resultatet intet mindre enn spektakulært.
Sivilisasjonen hadde begynt.
Hvem oppfant sivilisasjon?
Sivilisasjon var ikke noe som ble oppfunnet eller begynte brått.
Sivilisasjonen startet da mennesker begynte med jordbruk,
å bygge byer og lage lover.
Det skjedde gradvis i ulike steder av verden,
det var ikke noe som brått ble oppfunnet.
Så det var ikke bare én mann som ville forbli anonym.
Nei.
For det bør vi i så fall ikke finne oss i.
Mener du at vi ikke burde…
Hvis det er én mann som vil forbli anonym,
så er jo det litt mistenkelig.
Sivilisasjon ble altså oppfunnet i Mesopotamia
av en eller flere ukjente personer.
Uansett er det snakk om noen som var langt forut for sin tid.
Hadde mesopotamierne noen av de samme tingene som vi har i dag?
-Ja. -Som hva da?
Våpen, smykker, templer, dyr.
Å, akkurat. Nei, jeg mente ting som føtter, øyenbryn og sånn.
-Ja. -De gjorde det?
De hadde alle organene, åpningene, ting som jobber sammen,
ting på utsiden og innsiden.
Så de hadde samme antall åpninger og alt det der.
I den grad vitenskapen er i en posisjon til å forsikre deg om det, ja.
En av deres viktigste råe apper er noe vi fortsatt bruker den dag i dag:
sirkelen.
Dere syns kanskje hjul ser kompliserte ut, men de fungerer på en veldig enkel måte.
Denne sirkeldelen går rundt en slags utstikkende del i midten,
og når hjulhuden presses mot bakken,
ruller trykket hele planeten tilbake og vekk fra deg,
noe som gir deg inntrykk av at du beveger deg fremover,
noe du utrolig nok gjør.
Hjulet lot folk reise rundt og drive handel,
men først måtte de telle hvor mange ting de eide.
Det ledet til en tragisk oppfinnelse ved navn matte.
La oss snakke om matte og tall. Var tall verdt mindre i oldtiden,
eller hadde de samme verdi som nå, bare større?
Tall hadde i oldtiden samme verdi som de har nå.
-Folk trengte fortsatt å telle ting. -Og hadde de samme antall tall som oss?
Du vet, fra én til 700, der 700 er det høyeste tallet?
700 har aldri vært det høyeste tallet. Du kan telle til så mye du vil.
Nei, jeg så noe på YouTube. Etter 700 gjentar tallene seg.
De gir dem bare ulike navn så man tror de fortsetter å gå oppover.
Vil du at jeg skal sende deg det?
Siden tall gikk høyt opp, men ikke høyere enn 700,
trengte folk noe til å hjelpe dem å telle.
Der kom denne inn i bildet. Den kalles "a-bakus".
Med en "a-bakus" kunne forfedrene våre telle hvor mange eiendeler de hadde.
Herfra var veien kort til oppfinnelsen av penger, i form av kontanter.
Oldtidsfolk fant opp valuta for å gjøre livet på jorden lettere,
men da fant de også uaktsomt opp kapitalisme,
som kommer til å drepe alle.
Beklager, det var ikke et spørsmål, bare noe jeg leste på Twitter.
Etter å ha erobret tall
gikk menneskeheten over til noe enda kjedeligere ved å finne opp skrift.
Var oppfinnelsen av skrift betydningsfullt
eller snarere en blaff, som rap metal?
Jeg tror at så fort skrift ble uttenkt, så fort det dukket opp i verden,
var det ustoppelig.
Så det var mye større enn rap metal?
-Ja, mye større. -Hva med acid jazz?
Jeg vil si at skrift er større.
Jeg lurte bare på hva du syns om acid jazz. Hva er dette?
Det er avtrykk, ikke ekte vare.
Den forestiller en mesopotamisk leirtavle med kileskrift,
den første skriften som dukket opp i verden, på leirtavler.
Det er ganske kjedelig til bokomslag å være,
og den ser ikke ut til å kunne åpnes ordentlig.
Er du en av de som dømmer en bok ut ifra omslaget?
-Ja, det er jeg. -Vel, det er et trist og feilaktig syn.
Hvis noen ropte dette høyt, ville det ha vært den første lydboken?
Nei.
Skrift endret verden. Nå trengte plutselig ikke ideer å forsvinne
bare fordi personen hvis hode de var fanget i, hadde dødd.
Isteden kunne man omgjøre ideene sine til skrift,
og så kunne hvem som helst komme og laste dem opp i sin egen hjerne
ved å overføre dem trådløst via øynene.
Utrolig nok, selv om det ble oppfunnet for flere tusen år siden,
finnes fortsatt skrift i dag, under videoklipp som vi ser på nettet.
Her finner man også et annet slags håndlaget språk som fortsatt består:
emojier.
Eller som oldtidens egyptere som oppfant dem kalte dem: hieroglyfer.
De fortalte hele historier i hieroglyfisk kode.
Det er som et mer sammenhengende Marvel-blad.
Fremfor å plassere dem lett synlig slik at levende folk kunne ha glede av dem,
ble disse egyptiske tegneseriestripene malt på vegger av gravkamre
for å underholde døde folk.
Disse gravkamrene lå under noen av historiens mest gjenkjennelige,
for ikke å nevne spisse, bygninger.
Jeg snakker om pyramidene.
Når jeg ser på pyramidene, er det uunngåelig for meg å tenke
at de i bunn og grunn er store trekanter med en slags firkantet rumpe.
Det finnes nok et ord for den fasongen, men ingen vet hva det kan være.
Det er et av mange tidløse mysterier rundt pyramidene.
Hvorfor har pyramidene den fasongen? For å hindre hjemløse i å sove på dem?
Det fantes nok ikke mange hjemløse i oldtidens Egypt.
-Ikke det? -Nei, folk tok vare på hverandre.
-Hjalp hverandre. -Akkurat.
Fasongen er nok også fin for regnvær, for regnet vil bare rulle av.
Hvordan lagde egypterne pyramidene?
Begynte de øverst og jobbet seg nedover eller omvendt?
De måtte begynne nederst og jobbe seg oppover,
for det motsatte ville vært umulig.
Egypterne mente at det mest betydningsfulle man kunne gjøre, var å dø.
Og jo viktigere man var, desto mer komplisert måtte ens død være.
Egyptiske konger var kjent som faraoer,
og da de døde, ble de gjort til mumier, som vi kjenner fra Scooby-Doo.
Oldtidens egyptere var hekta på døde folk, eller hva?
Men nå er de døde selv. Tror du de fortsatt føler det samme nå?
Oldtidens egyptere var ikke hekta på døde folk,
de var faktisk hekta på livet. De ville leve
og forsikre seg om at de ble gjenopplivet da de døde.
Derfor drev de med mumifisering.
Hvordan mumifiserte de folk? Beskriv prosessen for meg.
De la liket på et bord
og vasket det. Så begynte de med å fjerne hjernen.
Deretter skar de opp midten av kroppen
og tok ut alt de trodde ville råtne.
Så dekket de det i salt, tørket det ut
og pakket det inn i bandasjer, og slik fikk de en mumie.
Så samme spabehandling som Gwyneth Paltrow får hver uke.
Har noen mumie syklet?
Ikke så vidt jeg vet. Oldtidens egyptere hadde ikke sykler.
-Akkurat. -De hadde ikke engang veier.
Så de kunne ikke ha sykkel fordi de ikke kunne bruke en.
Jeg vet ikke hvorfor jeg spurte. Jeg kom bare ikke på noe annet å si.
Mens Egypts faraoer etterlot en arv bestående av templer og gravkamre,
dukket et enda mer imponerende imperium opp på den andre siden av vannet.
Hellas, ikke til å forveksle med helvete, er kjent som sivilisasjonens fødested.
Antikkens grekere oppfant mange ting som vi har den dag i dag,
som medisin og oliven,
og mange ting som har dødd ut, som demokrati og søyler.
I tillegg til disse imponerende ruinene utviklet også antikkens grekere kultur,
i form av yoghurt og teater i alle sine kjedelige former.
Grekerne digget tragedier.
I en tragedie skjer triste ting, som at folk dør eller begår selvmord.
Men antikkens greske tragedier skjedde for en hel evighet siden.
Er tingene som skjedde i dem, fortsatt triste?
De er fortsatt triste fordi tragediene forteller historier om mennesker,
som vi noen ganger kan kjenne oss igjen i.
Men det er så lenge siden. Hvorfor skal jeg bry meg?
Vel, som sagt handler tragedier ofte om menneskelige situasjoner.
Selv den dag i dag, hvis du oppdaget ved et uhell
at du hadde drept faren din og giftet deg med moren din, ville du ha blitt opprørt,
akkurat slik Ødipus ble.
Kanskje jeg er følelseskald, men jeg gir faen i folk fra antikkens Hellas.
Så leit å høre.
-Bryr du deg? -Ja, mye. Det er jobben min.
Kompisen min Paul skrev en historie om en mann som satte fast en nypotet i seg selv
etter en uklok sexlek.
Han skrev den i form av en limerick. Ingen døde, men det høres fælt ut.
Er det en tragedie, eller måtte i så fall poteten ha slått rot og drept ham?
Det høres ut som et veldig leit uhell.
Jeg tror ikke den har den tidløse relevansen som tragedier har.
Paul sa det faktisk skjedde.
Han har hatt det vanskelig i det siste. Han trenger en ferie.
Grekerne lagde også en form for teater for teite folk, kjent som idrett.
De opprettet de olympiske leker uten å invitere andre land
for å sikre at Hellas skulle vinne.
Deltagerne under de første OL-ene deltok helt nakne,
delvis fordi en atletisk kroppsbygning ble ansett som en dyd,
men i hovedsak fordi de ikke hadde elastan.
Jeg hørte at atletene måtte konkurrere nakne under de første OL-ene.
De konkurrerte nakne.
Ifølge noen tekster var dette i visse tilfeller et veldig erotisk syn.
Under bryting, med all vrikkingen,
ville folk ha kunnet se rett opp i rumpa deres.
Kunne de ikke ha sensurert det for tilskuerne?
Med lapper eller noe sånt,
eller bedt folk dekke for øynene hver gang noen bøyde seg?
Det ville nok ikke ha fungert.
Men man kunne ha sett rett opp i rumpa deres.
-Noen gjorde nok det i enkelte tilfeller. -Støttet Zevs virkelig det?
Kanskje den mest berømte formen for bryting grekerne oppfant,
var mental bryting.
Filosofi er i bunn og grunn å tenke på det å tenke,
noe som høres ut som bortkastet tid fordi det er det,
men filosofer ville vel hevde at tiden de kastet bort,
ikke fantes i utgangspunktet.
På det punktet ville man nok gi opp å snakke med dem og åpne en pakke med kjeks.
Dette er antikkens greske filosofer.
Ikke de faktiske. De er en haug med støv og bein nå.
Kanskje noen tenner med litt flaks. Dette er simulasjoner laget av stein.
De greske filosofene kom opp med dristige nye teorier om livet på jorden.
Det er derfor vi fortsatt vet navnene deres,
til tross for at de ikke har gitt ut noe nytt stoff på lenge.
Sokrates, Pytagoras,
denne, han her.
Og dette er Platon.
Som dere ser, grubler han fortsatt, flere hundre år etter sin død.
Han tenker ut smarte teorier.
Skulle ønske vi kunne holdt en mikrofon mot hjernen hans og hørt dem.
Men det kan vi ikke, og i så fall ville de vært på gresk,
noen ingen på produksjonsteamet vårt snakker.
Platon overrakte sin visdom til en student,
som ble en av tidenes mest innflytelsesrike tenkere:
Aristoteles.
Aristoteles sa mye smart, eller hva?
Favorittutsagnet mitt er: "Du må danse som om ingen ser på."
Det er helt sant og kan brukes i enhver situasjon.
Selvtilliten min er tidvis ganske skjør,
og jeg vet jeg fremstår ganske selvsikker,
men noen ganger når jeg snakker med eksperter,
uroer jeg meg for at jeg kan virke litt dum.
Og utsagnet å danse som om ingen ser på, hjelper meg virkelig, skjønner du?
Det er en slags gave.
Hva fikk Aristoteles til å komme på det?
Jeg er ikke klar over at Aristoteles sa at man bør danse som om ingen ser på.
-Jeg tror ikke han gjorde det. -Han gjorde vel det?
I så fall har jeg aldri hørt om det, men jeg tror ikke han gjorde det.
Kan han ha sagt noe lignende…
…om ens selvtillit?
-Jeg tror ikke det. -Akkurat.
Ok.
Eksperter er kanskje uenige i hva de faktisk sa,
men det er ingen tvil om at disse greske pionerene endret vår måte å tenke på.
Kom noen filosof på en idé som var så stor at hodet revnet?
Ikke så vidt jeg vet.
Du er klar over at hjernen er full av rør, hva? Filosofer…
-Det er jeg ikke. -Du var ikke klar over det?
-Nei. -Ok. Vel, hjernen er full av rør.
Du vet når filosofer har disse tankene,
og de prøver å presse dem gjennom rørene?
Når man får en stor idé,
er det best å dele den opp i mange små tanker på størrelse med erter
og skvise dem raskt gjennom rørene,
eller bare bite i det sure eplet og presse hele gjennom hjernerøret?
Du vet, bite tennene sammen og tenke for harde livet.
Vel, det er en veldig interessant måte å beskrive
to generelle tendenser i filosofi på.
Den ene er mer analytisk,
hvilket innebærer å dele opp problemer i små porsjoner…
Erter.
…og den andre er mer syntetisk og ser ting i et større perspektiv.
Så karakteriseringen din er faktisk
en ganske interessant beskrivelse
av to store tilnærminger i nåtidens filosofi.
-Er det bra? -Helt utmerket.
Flott.
I mellomtiden ble antikkens Hellas spredt rundt om i verden av denne mannen:
Aleksander den store.
Aleksander den store ble konge i en alder av 20 år,
ledet en hærferd gjennom Midtøsten
og hadde et imperium som strakk seg helt fra Hellas til India,
da han var 30 år. Hvordan så håret hans ut?
Jeg vet ikke.
Og Aleksander var ikke den eneste megastjernen med sitt eget imperium.
Store deler av Kina hadde blitt forent av Qin Shi Huangdi,
første tegneseriefigur som grunnla sitt eget imperium
og bygget Den kinesiske mur.
Muren er visst det eneste landemerket som kan høres fra verdensrommet.
Man kan ikke høre den.
Folk sier at man kan se den fra verdensrommet, men det stemmer ikke.
Man kan ikke se den fra verdensrommet?
Kinesiske astronauter har prøvd å se Den kinesiske mur, uten hell.
De kan ikke se den. Så den er en usynlig mur, som et kraftfelt.
Den er bare usynlig fra verdensrommet. På bakken kan man så absolutt se den.
Det er veldig rart. Er det et av verdens største mysterier?
Og vet vi om Kina har et tak? Har man noe kalt Det kinesiske tak?
Nei, det har man ikke.
Det kinesiske imperium var stinn av intens kreativitet og filosofiske tanker,
fanget i historiske dokumenter flere hundre år før
utgivelsen av den ikke relaterte belgiske teknolåten "Pump Up the Jam".
Både grekerne og kineserne hadde et imperium.
Men når de fleste tenker på ordet "imperium", tenker de på det store:
Star Wars, eller Rom.
Dette er historie, så da er det dessverre Rom.
Imperiet ble et overherredømme under lederskapet til Julius Caesar,
som var beryktet, men ikke for å drikke mye rom.
En av grunnene til at vi fortsatt vet mye om romerne i dag, er Wikipedia.
Og grunnen til at Wikipedia vet mye om romerne,
er det som skjedde i Pompeii.
Pompeii var så avansert at byen hadde sin egen vulkan,
som er latinsk for "sint fjell".
I flere år levde menneskene og vulkanen i harmoni,
helt til de en skjebnesvanger dag ble uvenner, og vulkanen fikk utbrudd.
Den begravde Pompeii under et tykt lag med aske.
Hverdagslivet stoppet opp,
som om noen på magisk vis hadde stoppet tiden
og driti støv overalt.
Det var dødelig for dem, men det ga i det minste
arkeologer en drøss informasjon om hvordan romerne levde.
Takket være vulkanen vet vi at romere flest hadde grå hud, var skallet
og brukte tiden på å ligge inne i sine sjokkerende støvete hjem.
Men den bevarte også glimt av hvor sofistikerte romernes liv var.
De hadde materielle goder som innlagt vann og cunnilingus.
Romerriket var mange år forut for sin tid.
Folk tror romerne oppfant en haug ting,
men ofte perfeksjonerte de bare ting som andre hadde laget.
Jeg skal nevne noen ting, og så skal du si om romerne oppfant dem
eller bare perfeksjonerte dem. Oppfant eller perfeksjonerte.
Fyr løs.
-Gulvvarme. -Oppfant.
-Kalenderen. -Perfeksjonerte.
Det er feil. Det betyr at du ikke får svare på neste.
Veier.
Vel, veier ble oppfunnet av persere, og mange kjente til dem.
Du svarte feil på forrige, så du får ikke svare nå.
-Betong. -Oppfant.
-Alfabetet. -De oppfant det definitivt ikke.
De perfeksjonerte det nok heller ikke.
-Du må velge en av delene. -Må jeg?
-Jeg mener, perfeksjonerte er feil… -Ding! Bleking av anus.
-Hva? -Bleking av anus.
Bleking av anus…
-Jeg vet ikke hva de ville ha gjort. -Gjør et forsøk.
-Hva er det? -Bleking av rumpehullet.
-Akkurat. -For å gjøre det lysere.
Ikke med mitt. Uansett, jeg aner ikke. Pass.
Oppfant eller perfeksjonerte? Du må svare.
-Bleking? -Ja. Bleking av rumpehullet.
Ok. Da sier jeg at de oppfant det, men…
For bare noen hundre tusen år siden
bodde mennesker i huler som dyr.
Men etter en rekke teknologiske og kulturelle gjennombrudd
bodde vi i byer, som mennesker.
Når jeg ser meg rundt i Romerriket, ville det ikke vært rart om forfedre våre
følte seg nesten like selvgode som James Corden.
Men Romerriket ante ikke at det snart skulle møte sin største utfordring:
en fredens mann, Jesus Kristus, kjent på gata som Guds sønn.
Neste gang skal vi se på religion og hvordan den spredde seg.
Som mem, men med en hel livsstil og kleskolleksjon på kjøpet.
Og vi skal se på to av historiens viktigste bøker,
Bibelen og Koranen,
og endelig besvare spørsmålet: "Hvilken er best?"
Tekst: Rune Kinn Anjum